

ΕΛΛΗΝΙΚΗ ΔΗΜΟΚΡΑΤΙΑ

ΔΗΜΟΣ ΛΕΥΚΑΔΑΣ

ΝΟΜΟΣ ΛΕΥΚΑΔΑΣ

Λευκάδα, 09/09/2025

**ΔΕΛΤΙΟ ΤΥΠΟΥ**

**Ο Δήμος Λευκάδας συμμετείχε ενεργά στην «Σύνοδο Τοπικής Οικονομικής και Πολιτιστικής Συνεργασίας B40» που διοργανώθηκε από τον Μητροπολιτικό Δήμο Σμύρνης στις 4-5 Σεπτεμβρίου 2025 στη Σμύρνη.**

**Η Σύνοδος, η οποία διοργανώθηκε στο πλαίσιο της 94ης Διεθνούς Έκθεσης της Σμύρνης, αυτή τη χρονιά ήταν αφιερωμένη στην εορταστική Βαλκανική Πολιτιστική Κληρονομιά**-και συγκέντρωσε πόλεις-μέλη του Δικτύου B40 και άλλους ενδιαφερόμενους φορείς, προκειμένου να ενισχυθούν οι δεσμοί και να εξερευνηθούν κοινές στρατηγικές.

**Κατά την διάρκεια της Συνόδου ο Δήμαρχος Λευκάδας, Δρ. Ξενοφών Βεργίνης έλαβε μέρος σε όλες τις συνεδρίες και τα πάνελ, παρουσιάζοντας τις εμπειρίες και τις προτάσεις της Λευκάδας, σχετικά με :**

***Τον ρόλο των δημοκρατικών αξιών ως θεμέλιο κοινωνικής εμπιστοσύνης και οικονομικής ανάπτυξης,***

***Την σημασία της συνεργασίας των πόλεων για την ενίσχυση της δημιουργικότητας και της αλληλεγγύης και,***

***Τις προοπτικές καινοτομίας και κινητικότητας των ταλέντων στις τοπικές κοινωνίες.***

**Ιδιαίτερης σημασίας, ήταν η επίσκεψη του Δημάρχου Λευκάδας Δρ. Ξενοφώντα Βεργίνη στον αρχαιολογικό χώρο της Εφέσου,** **έναν τόπο με τεράστια ιστορική και πολιτιστική σημασία, που υπενθυμίζει τις βαθιές ρίζες του μεσογειακού μας πολιτισμού.**

***Ο Δήμαρχος Λευκάδας, Δρ. Ξενοφών Βεργίνης, ευχαρίστησε θερμά τον ομόλογό του, Δήμαρχο Σμύρνης, Dr. Cemit Tugay για την εξαιρετική φιλοξενία και την πρωτοβουλία διοργάνωσης αυτής της σημαντικής «Συνόδου Τοπικής Οικονομικής και Πολιτιστικής Συνεργασίας B40», τονίζοντας με έμφαση ότι «η Λευκάδα ως μέλος του «B40- Balkan Cities Network», θα συνεχίσει να συμμετέχει ενεργά σε πρωτοβουλίες διεθνούς συνεργασίας, γιατί πιστεύουμε ότι οι πόλεις μας μπορούν να διαμορφώσουν ένα μέλλον πιο οραματικό, δημιουργικό, συνεργατικό και αλληλέγγυο!».***

**Από τον Δήμο Λευκάδας**